สวัสดีค่ะ ดิฉันอยากจะถามคุณว่า ดิฉันมีเพศสัมพันธ์( ช่วงไข่ตก 12-14 วัน ) แบบ ป้องกันโดยใช้ถุงยางอนามัย วันที่ 1มิย แต่ตอนที่ถอดออกรู้สึกไม่แน่ใจว่ามีน้ำอสุจิไหลออกมารอบๆ ปากถุงยางหรือไม่ และในวันที่ 2 มิย ก็มีเพศสัมพันธ์อีก ใส่ถุงยางเหมือนเดิม ตอนถอดออก ก็รู้สึกว่าน้ำอสุจิขึ้นมาบริเวณขอบถุงยาง จึงได้ไปซื้อยาคุมฉุกเฉินมาทานทันที และอีก 12 ชม ถัดมา ก็ทานอีก1 เม็ด ( ตรงกับเช้ามืดวันที่ 3 ) และ วันนี้ วันที่ 9 แล้ว ดิฉันยังไม่มีประจำเดือนมาเลย อย่างนี้ ปรกติหรือไม่คะ ? ตรวจไปตรวจการตั้งครรภ์ได้เมื่อไหร่คะ? ขอบค่ะ
สวัสดีค่ะ Wadee,การมีเพศสัมพันธ์ในวันที่ 1 มิ.ย. หากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในวันที่ 2 มิ.ย. หากได้ทานยาคุมฉุกเฉินในทันที ยาคุมฉุกเฉินก็จะช่วยป้องกันการตั้งครรภ์ได้ประมาณ 95% และจะสามารถช่วยป้องกันการตั้งครรภ์จากการมีเพศสัมพันธ์ในวันที่ 1 มิ.ย.ได้ด้วยประมาณ 85%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ บางรายอาจไม่มีก็ได้ ซึ่งการมีหรือไม่มีเลือดออก ไม่ได้เป็นการบอกว่าจะมีการตั้งครรภ์เกิดขึ้นหรือไม่สำหรับประจำเดือนจริงๆ นั้น มักจะมาในช่วงเวลาเดิม หรืออาจมาช้ากว่ากำหนดก็ได้ ดังนั้น หากบอกว่าได้มีเพศสัมพันธ์ในวันไข่ตก คือวันที่ 1-2 มิ.ย. ประจำเดือนก็น่าจะต้องมาในอีกประมาณ 2 สัปดาห์ ดังนั้นควรรอจนถึงวันที่ 14-15 มิ.ย. ก่อนค่ะ หากประจำเดือนไม่มาจึงค่อยตรวจหาการตั้งครรภ์